**Epidemiološka pravila za seminare u organizaciji časopisa Računovodstvo i porezi u praksi**

**za vrijeme trajanja epidemije bolesti COVID-19**

**Svi polaznici seminara u organizaciji časopisa Računovodstvo i porezi u praksi (u nastavku teksta: RiPup), dužni su za vrijeme trajanja epidemije bolesti COVID-19 tijekom boravka u dvorani u kojoj se održava seminar, radi očuvanja njihovog vlastita zdravlja, pridržavati se uputa i mjera Hrvatskog zavoda za javno zdravstvo (u nastavku teksta: HZJZ), Stožera Civlne zaštite RH (u nastavku teksta: Stožera CZRH) i sljedećih epidemioloških uputa organizatora:**

**▪ poštivanje minimalne udaljenosti između polaznika te polaznika i predavača od najmanje 1,50 metara, ili veće sukladno uputama HZJZ, odnosno Stožera CZRH i drugih nadležnih tijela za cijelo vrijeme trajanja seminara;**

**▪ broj mjesta u dvorani u kojoj se održava seminar je ograničen obzirom na navedena pravila o minimalnoj udaljenosti između prisutnih;**

**▪ u pauzama seminara se dvorana u kojoj se održava seminar obavezno provjetrava otvaranjem prozora, ili na drugi način sukladno tehničkim mogućnostima i odluci organizatora;**

**▪ pitanja predavaču postavljaju se isključivo s mjesta na kojem polaznici sjede, bez prilaska predavaču, ili putem e-maila, sukladno obavijesti predavača;**

**▪ polaznici seminara uplatom kotizacije pristaju na mjerenje temperature prije ulaska u dvoranu u kojoj se održava seminar, s time da polaznicima koji imaju temperaturu višu od 37,2 C iz epidemioloških razloga, radi zaštite ostalih sudionika seminara, neće biti dopušten ulazak u dvoranu;**

**▪ prilikom svakog ulaska i izlaska iz dvorane u kojoj se održava seminar polaznici obavezno koriste dezinficijense za ruke koje osigurava organizator;**

**▪ za cijelo vrijeme boravka u dvorani u kojoj se održava seminar polaznici moraju nositi zaštitne maske koje osigurava organizator;**

**▪ zaštitne maske svi prisutni na seminaru nose na način da prekrivaju nos i usta;**

**▪ osobe koje ne mogu ispuniti uvjet nošenja maski na način opisan u ovim pravilima iz zdravstvenih, ili osobnih razloga, biti će zamoljene da napuste dvoranu, a seminar će se nastaviti nakon što se osigura nošenje zaštitnih maski od svih prisutnih u dvorani u kojoj se održava seminar sukladno ovim epidemiološkim pravilima;**

**▪ osobe koje imaju respiratorne poteškoće (kašljaju, jako kišu) neće moće biti prisutni u dvorani u kojoj se održava seminar te će biti zamoljene da napuste dvoranu, a seminar će se nastaviti nakon što se za to steknu potrebni uvjeti;**

**▪ sukladno preporukama HZJZ-a, organizator prije ulaska u dvoranu u kojoj se održava seminar uzima kontakt podatke polaznika (ime, prezime, telefon, vrijeme ulaska i izlaska iz dvorane), radi olakšavanja posla epidemiolozima u cilju prepoznavanja kontakata eventualno oboljele osobe, uz pridržavanje svih propisa o zaštiti osobnih podataka od strane organizatora seminara;**

**Uplatom kotizacije za prisustvo na seminaru u organizaciji RiPup-a, polaznici pristaju na sva navedena epidemiološka pravila te ih se obvezuju poštivati za cijelo vrijeme trajanja seminara.**